เพชรมรกต คัมแบ็กทางถนัด เตรียมลับเข่า-ศอกรอ ชาร์ลี ปีเตอร์ส
เพชรมรกต เพชรยินดีอะคาเดมี มีคิวหวนคืนสังเวียน วัน แชมเปียนชิพ อีกครั้งโดยมีคิวเผชิญหน้ากับยอดฝีมือจากอังกฤษ ชาร์ลี ปีเตอร์ส ในศึก ONE: EDGE OF GREATNESS วันศุกร์ที่ 22 พฤศจิกายนนี้ ที่สิงค์โปร์ ซึ่งจะมีการยิงสดสู่แฟนชาวไทยตั้งแต่เวลา 17.30 น.ทาง ,ONE Super App, นั้น,วันที่ 20 พ.ย.62 ,หลังจากปราชัยให้กับ จอร์จิโอ เปโตรเซียน ในการแข่งขัน ONE คิกบ็อกซิ่ง เวิลด์ กรังด์ปรีซ์ รุ่นเฟเธอร์เวต รอบแรก, นับเป็นเวลากว่า 4 เดือนเต็มที่ เพชรมรกต ห่างหายไปจากสังเวียน วัน แชมเปียนชิพ จนล่าสุดเขาได้รับโอกาสให้กลับสู่สังเวียนอีกครั้ง ในฐานะคู่ร่วมรายการชิงแชมป์โลกระหว่าง น้องโอ๋ ไก่ย่างห้าดาว vs เสมาเพชร แฟร์เท็กซ์ ที่จะเปิดศึกสายเลือดกันในแดนลอดช่อง,การต่อสู้ครั้งนี้ เพชรมรกต จะได้กลับมาชกในกติกามวยไทยที่ถนัด หลังจากเคยโชว์ฟอร์มเดือดเอาชนะ เลียม แฮร์ริสัน เมื่อ 7 ธันวาคมปีที่ผ่านมา และก็ไม่ได้ชกมวยไทยในรายการ วัน แชมเปียนชิพ อีกเลยนับจากนั้น,การขึ้นสังเวียนในครั้งนี้กับ ชาร์ลี ทำให้เขาสามารถออกอาวุธแม่ไม้มวยไทยได้อย่างเต็มที่ ไม่ต้องกังวลในเรื่องของกติกา แต่ถึงแม้จะได้กลับมาชกในกติกาถนัด แต่การโคจรมาพบกับยอดฝีมือมากประสบการณ์ เจ้าของแชมป์โลกมวยไทย 3 สมัย ก็ไม่ใช่งานง่ายเหมือนกัน,ชาร์ลี ปีเตอร์ส นั้น หากพูดถึงกระดูกมวยแล้ว ต้องบอกว่าแข็งโป๊ก เพราะเขาเคยผ่านสังเวียนเดือดกับนักมวยไทยชั้นแนวหน้ามาแล้วหลายคนทั้ง แสนชัย และ ปกรณ์ พี.เค.แสนชัยมวยไทยยิม รวมถึง ฉมวกทอง ไฟต์เตอร์มวยไทย ด้วย,การเผชิญหน้ากับ ชาร์ลี ในไฟต์นี้ เพชรมรกต จะต้องพิสูจน์ตัวเองให้ทุกคนเห็นว่า เขานั้นมีดีในการชกมวยไทยอย่างที่เคยลั่นวาจาไว้จริงๆ ด้วยการงัดฟอร์มเก่งสยบคู่แข่งรายนี้เพื่อเรียกศรัทธาแฟนๆ คืนมาให้ได้ และถือเป็นการคัมแบ็กสู่เส้นทางแชมป์โลก ONE มวยไทย รุ่นเฟเธอร์เวต ที่กำลังรอยอดฝีมือที่ดีที่สุดของรุ่นมาครอบครอง.
เพชรมรกต เพชรยินดีอะคาเดมี มีคิวหวนคืนสังเวียน วัน แชมเปียนชิพ อีกครั้งโดยมีคิวเผชิญหน้ากับยอดฝีมือจากอังกฤษ ชาร์ลี ปีเตอร์ส ในศึก ONE: EDGE OF GREATNESS วันศุกร์ที่ 22 พฤศจิกายนนี้
วัน แชมเปียนชิพ,มวยไทย,เพชรมรกต เพชรยินดีอะคาเดมี,ชาร์ลี ปีเตอร์ส,สิงคโปร์